કાનપુરઃ ભારતીય ટીમ હંમેશાં બેટ્સમેન અને સ્પિનર માટે જાણીતી છે. એક સમય તો એવો પણ આવ્યો હતો, જ્યારે આપણે પારસ મહામ્બ્રે જેવા બોલર પાસેથી બોલિંગની શરૂઆત કરાવવી પડી હતી, પરંતુ છેલ્લાં કેટલાંક વર્ષોથી આપણે ફાસ્ટ બોલર્સની એવી ફોજ તૈયાર કરી લીધી છે, જે દુનિયાના કોઈ પણ મેદાન પર કોઈ પણ ટીમને પરેશાન કરી શકે છે. એ બેચ સ્ટ્રેન્થની જ કમાલ છે કે હવે ભારતીય પસંદગીકારો ટેસ્ટ અને વન ડે માટે અલગ અલગ ફાસ્ટ બોલરને અંતિમ ઈલેવનમાં રમાડવા સમર્થ થયા છે.